Lag-tester-tilbakemeldinger-PHP

I piloten i PHP-faget ble studentene bedt om å lage sine egne tester. De skulle lever inn en kort "rapport" med noen ord om:
 * Hva du tenker om å lage spørsmål på denne måten?
 * Var øvingsoppgaven god? Var dette lærerikt?
 * Kommer du til å ta andres tester når disse blir tilgjengelige?

Totalt 11 personer har laget sin egen test. Av disse har 8 personer oppgitt svar på læringseffekten. Disse er vist under.

-8<-8<-8<- En må jo tenke seg litt om hva en selv har lært i gjennom studiet til nå. og hvilke utfordringer man har hatt i forbindelse med øvingsoppgavene etc. Greit nok, hadde nok vært litt greiere å brukt det vi har lært til nå og laget skjema fra bunnen av med de kommandoer og funksjoner som vi har lært til nå i kurset. Ja, det er en god måte å repetere pensum på.

-8<-8<-8<- Syns det er en veldig god oppgave for å teste hvor mye man egentlig har lært (Selv om jeg ikke syns jeg er noe god på denne typen oppgaver selv). Ja, dette var lærerikt. Kommer kanskje til å ta andres tester

-8<-8<-8<- Synes det var vanskelig å lage gode svaralternativer til flervalgsoppgaver. Svar som kan virke sannsynlige. Liker bedre å lære ved å løse praktisk programmeringsoppgaver. Synes oppgaveformen egner seg bedre i mer teoretisk fag, som f.eks datateknik, OS, mm

-8<-8<-8<- Jeg synes det er vanskelig å komme på spørsmål og svaralternativer. Denne formen for øving bidrar til at jeg tenker på en annen måte, og tenker mer over hva de ulike elementene i koder faktisk gjør. Jeg kommer helt klart til å ta de andres tester når de blir tilgjengelige. Jo flere spørsmål jeg kan svare på jo bedre. Da får jeg testet kunnskapene mine utover det som står i bok og leksjoner.

-8<-8<-8<- Interessant å gjøre denne type oppgave da en faktisk må tenke ut spørsmål og tenke på en litt annen måte en man gjør til vanlig. Vanligvis leiter vi jo etter svar, men når man må prøve å finne på spørsmål ser man fort at det ikke alltid er like lett. Måtte sitte og lese en del for å finne på spørsmålene, så jeg vil si at læringsmåten er god da man på en måte blir tvunget til å lære seg det selv før man kan lage spørsmål. Personlig kommer jeg nok til å ta en titt på de andre testene når de blir lagt ut.

-8<-8<-8<- Det kan være lærerikt å lage tester for andre. Samtidig kan det kan være vanskelig for 30 studenter å lage forskjellige tester på et tema som vi foreløpig ikke kan mye om. Øvingen var grei, men jeg foretrekker mer fokus på PHP programmeringen enn å skrive tester hvis jeg kan velge. Jeg synes det er fint å teste meg på ferdiglagede tester og jeg har allerede prøvd meg på noen fra andre studenter.

-8<-8<-8<- Det var helt greit, men føltes ikke direkte knyttet til læring om bruk av PHP. Det var en grei oppgave, men jeg kan ikke si jeg lærte så mye nytt på den. Jeg vil ta andres tester.

-8<-8<-8<- Jeg synes at øvingen var ganske god. Jeg tror jeg lærte en del av å lage spørsmål. Personlig liker jeg bedre å kode selv enn denne typen øvinger, men allikevel synes jeg at den var grei. Jeg hadde litt problemer med å komme i gang med oppgaven, men straks jeg kom i gang gikk det greit å få lagd fem spørsmål. Jeg kommer muligens til å ta andres tester om jeg har ekstra tid til overs før eksamen.